Klein troosprys vir Rabada ná WB-toernooi | Netwerk24
Klein troosprys vir Rabada ná WB-toernooi
15 Julie 2019 16:34
Kagiso Rabada het een plek tot derde geklim op die jongste boulersranglys in internasionale eendagkrieket.
Kagiso Rabada. Foto: Getty Images
Suid-Afrika se Imran Tahir het sy loopbaan in dié formaat in die vyfde plek afgesluit.
Jasprit Bumrah van Indië is steeds die voorste bouler.
Chris Woakes van Engeland en Matt Henry van Nieu-Seeland het onderskeidelik met ses en vyf plekke geklim en beklee nou die sewende en tiende posisies. Onder die kolwers beklee Suid-Afrika se Faf du Plessis en Quinton de Kock onderskeidelik steeds die vierde en negende plek.
Rohit Sharma, aanvangskolwer van Indië, beklee ondanks sy vyf honderdtalle in die Wêreldbeker-toernooi, steeds die tweede plek ná sy kaptein, Virat Kohli.
Engeland se aggressiewe aanvangskolwer Jason Roy bevind hom onder die voorste tien kolwers nadat hy met drie plekke verbeter het. – Sportredaksie
Meer oor: Ranglys | Kagiso Rabada